দলে খেলেছিলেন অভিষিক্ত হওয়ার অপেক্ষায় থাকা ফজলে মাহমুদ রাব্বি। এমনকি মোসাদ্দক হোসেনও ব্যাটিংয়ের সুযোগ পেয়েছেন। তবে ক্রিজে টিকে থাকতে পারেননি রাব্বি। আহত হয়ে মাঠ ছেড়েছেন ৩৩ রান করা মোসাদ্দেক। এঁদের মধ্যে একমাত্র জ্বলে উঠেছেন সৌম্যই। তবে জাতীয় দলে ফেরার প্রসঙ্গে সৌম্য বলেন, ‘জাতীয় দলে না থাকার সময় রান করে দলে ফেরার কথা ভাবতাম। এখন ওসব চিন্তা বাদ দিয়েছি।’ সৌম্যর কাছে প্রস্তুতি ম্যাচ শুধু আরেকটি ম্যাচ হলেও প্রধান নির্বাচক নান্নু এই শতককে তাঁর ক্রীড়াজীবনের মোড় হিসেবে দেখছেন। নান্নু বলেন, ‘সে যেভাবে ব্যাট করেছে, এতে খুবই খুশি আমি। সৌম্য আমাদের চিন্তার বাইরে আছে এমনটি ভাবা ঠিক নয়।’